b"\n_START_ARTICLE_\nLa risurrezione di Cristo\n_START_SECTION_\nOrigen i context\n_START_PARAGRAPH_\nPerosi va compondre aquest oratori l'estiu de 1898, fugint de la t\xc3\xb2rrida Roma i instal\xc2\xb7lat en un am\xc3\xa8 poblet anomenat Andorno Micca, al seu pa\xc3\xads de Biella. Malgrat la seva joventut, amb tot just 26 anys, monsenyor Perosi ja tenia decidida la seva est\xc3\xa8tica i resolta la seva t\xc3\xa8cnica, la que va aplicar a tota la seva fam\xc3\xadlia d'oratoris. Va confiar el relat, extret de textos sagrats en versi\xc3\xb3 llatina, a una veu de tenor en car\xc3\xa0cter d'historiador, i va fer apar\xc3\xa8ixer, en moments oportuns, a personatges diversos de l'Evangeli. La intervenci\xc3\xb3 m\xc3\xa9s curiosa va a c\xc3\xa0rrec de dues dones, les dues Maries, la Verge i Magdalena, que ploren la mort de Jes\xc3\xbas. I aix\xc3\xad Pilat i el mateix Messies.\n_START_SECTION_\nRepresentacions\n_START_PARAGRAPH_\nDespr\xc3\xa9s de l'estrena, el 13 de febrer de l'any seg\xc3\xbcent es represent\xc3\xa0 a Par\xc3\xads sota la direcci\xc3\xb3 del mateix compositor  i el 2 de mar\xc3\xa7 al Cirque d'Et\xc3\xa9 des Champs Elis\xc3\xa9es. El 22 d'abril, Arturo Toscanini el dirigeix al Teatro alla Scala de Mil\xc3\xa0. El juliol de 1936 hi hagu\xc3\xa9 una memorable execuci\xc3\xb3 a la pla\xc3\xa7a de Sant Marc de Ven\xc3\xa8cia, amb Gino Marinuzzi com a director. El juny de 1951 s'inaugura a Roma el nou Auditorio di Palazzo Pio amb La risurrezione di Cristo."